**УТВЪРДИЛ:**

**ЖЕНЯ ЖЕЛЕЗОВА**

**ДИРЕКТОР**

**П  Р  А  В  И  Л  Н  И  К**

**на Училищния ученически съвет към ОУ „ХРИСТО БОТЕВ“, кв.Долно Езерово, гр.Бургас**

 Ние, представителите на класовете, членове в Ученическия съвет на ОУ "Христо Ботев", кв. Долно Езерово - гр. Бургас, в стремежа си да изразим волята на учениците; като обявяваме верността си към общочовешките ценности: свобода, хуманизъм, равенство, справедливост и търпимост; достойнство и сигурност; училищните ритуали и символи като съзнаваме неотменимия си дълг да пазим и почитаме обичаи и традиции, прогласяваме своята решимост да създадем демократична, правова и социална училищна среда, съобразена с всички законови уредби по Закона за предучилищно и училищно образование, Правилника за дейността на ОУ "Васил Левски" и всички приети от Република България международни конвенции, описващи и/или защитаващи човешките права и свободи, за което приемаме този правилник.

**І. Общи условия**

**Чл.1** Училищният ученически съвет (УУС) е форма на самостоятелна организация и самоуправление на учениците.

**Чл.2** УУС работи в съответствие със ЗПУО, училищния правилник, училищните планове и плана за дейността на УУС.

**Чл.3** УУС е под ръководството на учител - ръководител консултант.

**Чл.4** Решенията на УУС имат препоръчителен характер и учениците сами преценяват дали да се включат в предложените инициативи.

**Чл. 5** Всеки ученик има право да внесе предложения за определени инициативи или мероприятия в УУС, независимо дали е негов член, както и да поиска подкрепа за реализирането на предложените идеи.

**Чл.6** Пред  УУС с инициативи и предложения могат да излизат училищното ръководство, учителят консултант. Същите нямат право на глас при вземането на решения.

**Чл.7** Когато ученик, група ученици, клуб или паралелка са поели ангажимент за осъществяването на дадена инициатива, те поемат моралната отговорност за нейното реализиране.

**II. Цели на УУС**:

**Чл.8**(1)Активно участие на учениците в демократизацията и усъвършенстването на ОВП в училище и издигане авторитета му посредством обединяване на усилията на ученици и учители, училищно ръководство, държавни и общински органи и законоустановените неправителствени органи и организации.

(2)Превръщане на УУС в център за инициативи в социалния живот на общоучилищния колектив.

(3)УУС дава възможност на всеки ученик да поеме конкретни отговорности и да участва в процеса на управление и самоуправление.

(4)Участва в създаването и реализирането на образователни програми по проблемите на учениците в следните съдържателни аспекти: НП здравно образование, мирно решаване на конфликти и умения за водене на спор, превенция на зависимоститеи психоактивни вещества (наркомании, алкохол, тютюнопушене), противодействие на агресивността, девиантно поведения, заболяванияи превенция на трафика на хора, като съдейства изграждането на позиции на нетърпимост към негативните явления и процеси в училището и обществото.

(5)Популяризира постиженията на учениците от училището в различни области и дейности, като обединява и представлява учениците от училището

(6)Поощрява с материални и морални награди високи постижения на учениците в учебни и извънучебни дейности.

(7)Създаване на условия за формиране на „банка” за идеи, инициативи и средства, които да помагат за реализирането на учебните и извънучебните дейности.

(8)Да мотивира учениците за участие  в организацията  на училищния  живот.

(9)Да предостави възможност на всеки  ученик за изява.

(10)Да осигурява полезна информация по „горещи” въпроси.

(11)Да създава поле за контакти и нови приятелства.

(12)Да формира млади лидери.

(13)Да дава гластност на проблемите на учениците, защитава правата и интересите им

(15)Да участва активно в дейности, насочени към личностно развитие на учениците и поемане на отговорност.

(16)Да участва в планиране и осъществяване на извънкласни дейности с развлекателен и обществено-значим характер

**ІІ. Членство и управление**

**Чл.9** В състава на  ученическия съвет се включват  по един представител от всички паралелки ( от втори до седми клас ).

(1). Учениците от всяка паралелка избират своя представител чрез явен или таен избор. Той трябва да отговаря на следните изисквания: редовен и последователен в учебната дейност; отговорен и инициативен; безпристрастен и упорит при решаване на проблеми; човек, чието мнение се уважава в класовия колектив и има изграден авторитет за да представя достойно класа си.

(2). Учениците могат да търсят съдействие от педагогическия екип и класните ръководители в процеса на избор на представител на класа в ученическия съвет

(3). Сформираният ученически съвет избира свое ръководство.

**Чл. 10** УУС се ръководи от Председател, който заема поста в продължение на една учебна година.

(1)Всеки ученик от V до VІІ клас може да подаде своята кандидатура за Председател.

(2)За Председател не може да бъде избран ученик с направени многобройни извинени и над пет неизвинени отсъствия, с успех по-нисък от Мн. Добър (5.00) и с поведенчески проблеми.

(3)Председателят се избира в началото на учебната година с явно гласуване на УУС.

(4)В случай на отстраняване на Председателя от длъжност (оставка или неспособност да изпълнява служебните си задължения), поста му заема Заместник председателят.

(5)Председателят на УУС има право да присъства на педагогически съвет само при покана от председателя на съвета и задължително в случаите, когато се разглежда преместването на ученик в друго учебно заведение.

**Чл.11** УУС избира един зам. председател,който заема поста в продължение на една учебна година.

(1)Всеки ученик може да подаде своята кандидатура за зам. председател,ако е ученик от 6 до 7 клас.Същият е длъжен да представи проектопрограма за работа на УУС за една година.

(2)Изборът на зам.председател се извършва в началото на всяка учебна година чрез явно гласуване.

**Чл.12.** УУС избира двама един заместник–председатели,които заемат поста си в продължение на една година.

(1)Всеки ученик може да подаде своята кандидатура за заместник-председател,ако е ученик от 5-7 клас.Когато ученикът не е член на УУС ,то той представя на съвета своя програма за работа.Същият е длъжен да представи проектопрограма за работа на УУС за две години.

(2)Избора на Заместник-председатели се извършва в началото на всяка учебна година,чрез явно гласуване.

(3)За избирането на Заместник -председатели важат същите условия както чл.1.

**Чл.13**. УУС избира Секретар за една учебна година .

**Чл.14**. УУС е съставен от председателите на ПУС в училище .

(1)Председателя, заместник-председателите и членовете на ПУС (2-7кл.)се избират в началото на всяка учебна година,най-късно до 15.10.2018 година

(2)Председателите на ПУС се избират по предложение на класа и могат да бъдат сменяни в зависимост от  ангажираността им в училищната работа,несправяне със задълженията или по лично желание.

**Чл. 15**. Председателят на УС е длъжен:

(1)да спазва Правилника за работа на УС;

(2)със своите действия да работи за престижа на УС и на училището

(3)да ръководи дейността на Общото събрание на УС;

(4)да работи по предварително приет от УС план и актуализира своевременно дейността на УС съобразно нови идеи и предложения или нови обстоятелства, касаещи учениците.

(5)да контролира спазването на реда при провеждане на заседания на УС;

(6)да утвърждава работата в екип и поощрява дейността на членовете на УС с морални награди;

(7)да контролира финансовия ресурс на УС, да не злоупотребява с него и с работата на УС да се стреми да го съхранява и увеличава;

(8)да представлява УС на обществени форуми и популяризира неговите инициативи;

(9)да се отчита за дейността на УС пред Педагогическия съвет и ръководството.

**III.Права и задължения на заместник-председателите на УС**

**Чл. 16. Заместник-председателят има право:**

(1)да замества Председателя на УС в негово отсъствие при участие в различни мероприятия и заседания на УС;

(2)да участва в ръководството на дейността на УС;

(3)да предлага и организира мероприятия на УС съгласно целите на УС и плана за работа;

(4)да дава мнения и предложения пред училищното ръководство по въпроси, които се отнасят до организирания живот на учениците съгласно плана и Правилника за работа на УС;

(5)да търси съдействието и подкрепата на педагогическото ръководство и колектив за реализиране на дейностите и решенията на УС.

**Чл. 17**. Заместник-председателят е длъжен:

(1)да спазва Правилника за работа на УС;

(2)със своите действия да работи за престижа на УС и на училището

(3)да контролира спазването на реда при провеждане на заседания на УС;

(4). да съгласува своите действия с Председателя на УС и да се отчита пред него за дейността си;

(5)да контролира финансовия ресурс на УС, да не злоупотребява с него и с работата на УС да се стреми да го съхранява и увеличава.

**IV.Права и задължения на членовете на УС**

**Чл. 18.Членовете на УС имат право:**
(1)да внасят предложения за промени в структурата и функциите на УС на Общите събрания.

(2)да приемат, допълват и коригират Правилника на УС по време на Общо събрание в началото на всеки мандат;
(3)да търсят съдействието и подкрепата на педагогическото ръководство и колектив за реализиране на дейностите и решенията на УС;
(4)да внасят предложения за инициативи, както и да участват в тяхното осъществяване;
(5)да присъстват по желание на заседания на УУС, ако имат конкретна идея за обсъждане.
**Чл.19.Членовете на Ученическия съвет са длъжни:**
(1)да спазват Правилника за работа на УС;
(2)със своите действия да работят за престижа на УС и на
(3)да присъстват на Общите събрания на УС, освен в случаите, когато имат извинителна причина;
(4)да съгласуват и информират за своите действия Председателя на УС и Председателите на комисии;
(5)да бъдат осведомени по въпросите, свързани с целите и предмета на дейност на УС;
(6)да информират учениците в гимназията за подготвяните инициативи и тяхното реализиране;
(7)да поемат отговорност за всяка планирана инициатива и да се ангажират с нейното осъществяване според възможностите си.

**Чл.20.Етичен кодекс**
Следният Етичен кодекс има за цел да гарантира ефективната и безпрепятствена работа на Ученическия съвет. Всеки член следва да го спазва. При незачитане на заложените в Етичния кодекс правила, всеки член бива санкциониран спрямо Наказателния кодекс на Ученическия съвет и установените норми и правила в него.
(1)Всеки член на Ученическия съвет по време на Общо събраниеили среща на комисията, в която участва, трябва:

т.1 Да спазва умерен и възпитан тон, като не прекъсва, не обижда и не нанася телесни повреди на друг член на Ученическия съвет.
т.2 Да изразява мнение или да дава предложение, ако му е дадено правото на реплика. Ако има членове на Ученическия съвет , които не са съгласни с репликата, имат право на дуплика.
т.3 Да проявява толерантност и уважение спрямо останалите членове на Ученическия съвет.
т.4 Да базира взаимоотношенията си с останалите членове на база на взаимопомощ и сътрудничество.
т.5 Да спазва задължителен формален етикет на Общо събрание.
т.6 Да не разпространява информация за предстоящи събития и инициативи на Ученическия съвет, ако те все още не са одобрени от Управителния съвет.
т.7 Да не злоупотребява с правомощията, делегирани му от Ученическия съвет.

(2)Процедура за отстраняване на член на Ученическия съвет:

т.1 Всеки член на Ученическия съвет може да бъде предложен за изключване от председателя или от член на комисията, в която членува.

т.2 Предложението се разглежда от Управителния съвет.

т.3 По преценка на Управителния съвет в конкретни ситуации има възможност предложеният да бъде временно отстранен

(3)Процедура за отстраняване на член на Управителния съвет:

т.1 Председателят, заместник-председателят и секретарят на Ученическия съвет могат да бъдат предложени за изключване от всеки член на Ученическия съвет след предварителна обосновка на предложението пред Управителния съвет .Гласува се на Общо събрание, като всеки член има право на един глас. Решение се счита за взето, когато 2/3 от гласовете са в полза на едната страна.

т.2 Всеки председател на комисия може да бъде предложен за изключване от Управителния съвет или от член на комисията, на която е председател. Управителният съвет и съответната комисия следва да разгледат предложението и да вземат общо решение.

**Чл.21. Наказателен кодекс**

(1). Отстраняване на член на Ученическия съвет от среща на комисията или Общо събрание се разглежда при следните ситуации:

т.1 Всеки присъстващ на Общо събрание би могъл да бъде отстранен от заседание по преценка на Управителния съвет.

т.2 Всеки член на комисия би могъл да бъде отстранен от заседание по преценка на председателя и заместник-председателя на съответната комисия.

т.3 Всеки присъстващ на Общо събрание би могъл да бъде отстранен от координатора на Общото събрание при установяване на нарушение на Етичния кодекс

(2). Отстраняване на член от Ученическия съвет може да стане по следните основания:

т.1 При 2 неоснователни отсъствия от Общи събрания и 3 такива от срещи на комисия.

т.2 Системно неспазване на Устава и Етичния кодекс на Ученическия съвет.

т.3 При системно неизпълнение на задачите, поставени от съвета. (Председател и заместник-председател на комисията )

т.4 При установяване на нарушение на законовите разпоредби на Република България. (Конституция, ЗПУО, разпоредби на МОН и РУО)

**III. Документация**

 **Чл.22.** УУС работи по приет от него и съгласуван с Директора   на училището годишен план .

(1)Годишният план на УУС  е съобразен  с Плана за дейността на училището.

(2)Годишният план на   УУС  се приема всяка година до 30.10. на заседание  на ученическия съвет.

(3)Работни планове,програми и комисии се изготвят и сформират за всяка отделна  инициатива.

(4)Разпределението на дейностите и инициативите се извършва по класове,групи от отговорници,участващи  в  УУС или отделни ученици,веднага след приемането на годишния план на УУС или при възникнали нови дейности.

(5)Всеки месец на заседание на УС ангажираните с изпълнението на определени дейности ученици отчитат извършената работа.

(6)В края на I и II учебен срок отговорните за изпълнението на задачите отчитат дейността си пред УУС,а Председателят обобщава,отчита и прави оценка на цялостната дейност в края на учебната година пред УУС.

(7).УУС се свиква в първия четвъртък от месеца, а при необходимост от спешни решения или изпълнение на нови задачи и повече от веднъж месечно.

(8)В работата на УУС като гост може да участва и Директора на училището.

(9)Участват в отчитането на своите дейности в уеб страницата на училището.

**IV. Заключителни разпоредби**

**Чл.23**.**Членовете на УУС имат право да**:

(1)Запознаят всички ученици в училището с настоящия правилник и годишния план на УУС.

(2)Предлагат дейности и инициативи, свързани с подобряването и обогатяването на материалната база.

(3)Бъдат представители на класовете си и да вземат решения от тяхно име при осъществяване на контакти  с училищното ръководство,институциите извън училището и др.

(4)Предлагат на преподавателите  и Училищното ръководство нови инициативи и дейности за по-пълноценно сътрудничество и разнообразяване на учебно-образователния процес.

**Чл.24.Членовете на УУС нямат право да**:

(1)Налагат политически,етнически и религиозни идеи и принципи.

(2)Уронват престижа на училището, ръководството, преподавателите и свои съученици с действия или думи.

(3)Да отсъстват от учебни занятия във връзка с изпълнението на дейности на УУС, а в случаите, когато това се налага да става с изричното съгласие на Директора на училището.

(4)Набират и изразходват финансови и материални средства без знанието на Училищното ръководство, УУС и класните ръководители.

**Чл.25.** Във всички случаи, когато 50%+1 от присъстващите на УУС сметнат за необходимо, могат да внесат поправки към настоящия Правилник или нито един клас не може да бъде лишен от представител и право на глас в УУС, равно с правата на другите класове.

 **IV. ЗАКЛЮЧЕНИЕ**
**Чл. 26.** Правилникът и планът е ръководство за работа на УС, одобрен от педагогическото ръководство, и се спазва от всеки ученик, който желае да работи в УС.
**Чл. 27**.Правилникът може да бъде променян и допълван само на Общо събрание на УС след гласуване с мнозинство.
**Чл. 28**. Този правилник е приет на ........................................... г. на Общо събрание и влиза в сила от датата на приемането му.

**Приложение 1**

**Състав на училищния ученически съвет**

|  |  |  |  |
| --- | --- | --- | --- |
| Заемана длъжност | Име и фамилия | Клас  | Контакт за връзка |
| Председател |  |  |  |
| Заместник-председател |  |  |  |
| Секретар |  |  |  |
| Заместник-секретар |  |  |  |
| Член |  |  |  |
| Член |  |  |  |
| Член |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Приложение 2**

**План на Ученическия съвет на ОУ "Христо Ботев" за учебна**

**2018-2019 г.**

1. **Избор на ученически съвети по паралелки в рамките на часа на класа чрез открито гласуване.**

*Срок: 21.09.2018 г.*

*Отг.: Ученически съвети 1-7 клас*

1. **Провеждане на Общо събрание:**

Избор на Ръководство на УС.

Приемане План за дейността на УС през учебната 2018/2019 година.

Избор на ученици за представяне на ученическата общност в училищните управленски екипи.

*Срок: месец септември 2018 г.*

*Отг.: Ученически съвети 1-7 клас*

1. **Отбелязване международния ден на учителя – 5 октомври.**

*Срок: 4.10.2018 г.*

*Отг.: Ученически съвети 1-7 клас*

1. **Световен ден за отбелязване за възпоменание на жертвите по пътя.**

*Срок: ноември 2018г.*

*Отг.: Ученически съвети 1-7 клас*

1. **Благотворителна дейност „ДЕЦА ПОМАГАТ НА ДЕЦА“ .**

*Срок: декември 2018г.*

*Отг.: Ученически съвети 1-7 клас*

1. **21 януари - Международен ден прегръдката.**

*Срок: януари 2019г.*

*Отг.: Ученически съвети 1-7 клас*

1. **14 февруари - международен ден на приятелството** *Срок: февруари 2019г.*

*Отг.: Ученически съвети 1-7 клас*

1. **Изработка на мартеници, участие в конкурси и благотворителна дейност.**

*Срок: февруари 2019г.*

*Отг.: Ученически съвети 1-7 клас*

***9.* Участие в кампанията " Да почистим около себе си".**

*Срок: април 2019г.*

*Отг.: Ученически съвети 2-7 клас*

**10. Позитивна класна стая – провеждане на кампания за НВО.**

*Срок: май 2019г.*

*Отг.: Ученически съвети 2-7 клас*

**11. „Зодия Ботев“ участие в отбелязването на патронния празник на училището**

*Срок: май 2019г.*

*Отг.: Ученически съвети 2-7 клас*

**11.Отчетно събрание на УС. Връчване на удостоверения за участие и постигнати резултати в ученическото самоуправление. Изготвяне на портфолио на УС.**

*Срок: юни 2019г.*

*Отг.: Ученически съвети 2-7 клас*